Document ID: 31997D0639

ODLOČBA KOMISIJE
z dne 19. septembra 1997
o skupnem tehničnem predpisu za priključitvene zahteve za vmesnik terminalske opreme za priključitev na digitalne zakupljene vode s prenosno hitrostjo 34 Mbit/s ter z nestrukturiranimi in strukturiranimi signali
(Besedilo velja za EGP)
(97/639/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/263/EGS z dne 29. aprila 1991 o približevanju zakonodaje držav članic v zvezi s telekomunikacijsko terminalsko opremo, vključno z medsebojnim priznavanjem njene skladnosti1, kakor jo spreminja Direktiva 93/68/EGS2, in zlasti druge alinee člena 6(2) Direktive,
ker je Komisija opredelila tip terminalske opreme, za katerega se zahteva skupni tehnični predpis, in s tem povezano izjavo o področju uporabe;
ker je treba sprejeti ustrezne usklajene standarde ali dele standardov za izvajanje bistvenih zahtev, ki jih je treba preoblikovati v skupne tehnične predpise;
ker je skupni tehnični predpis, sprejet s to odločbo, v skladu z mnenjem Odbora za odobritev terminalske opreme (ACTE),
SPREJELA NASLEDNJO ODLOČBO:
Člen 1
1. Ta odločba uvaja zahteve za terminalsko opremo, ki je namenjena priključevanju na javno telekomunikacijsko omrežje v omrežni priključni točki digitalnih zakupljenih vodov odprtih omrežij (ONP) za prenosno hitrost 34 368 kbit/s in za nestrukturirane signale (D34U) ali digitalnih zakupljenih vodov odprtih omrežij (ONP) za prenosno hitrost 34 368 kbit/s in za strukturirane signale (D34S) s hitrostjo prenosa informacij 33 920 kbit/s brez omejitve binarne vsebine ter sodi na področje uporabe usklajenega standarda iz člena 2(1).
2. Ta odločba uvaja skupni tehnični predpis, ki ureja priključitvene zahteve za terminalsko opremo.
Člen 2
1. Skupni tehnični predpis vključuje usklajeni standard, ki ga je pripravil ustrezni standardizacijski organ in pri tem, kolikor le je to mogoče, upošteval bistvene zahteve iz člena 4(d) in (f) Direktive 91/263/EGS. Sklicevanje na standard je določeno v Prilogi.
2. Terminalska oprema, ki jo zajema ta odločba, mora biti v skladu s skupnim tehničnim predpisom iz odstavka 1, izpolnjevati mora temeljne zahteve iz člena 4(a) in (b) Direktive 91/263/EGS in izpolnjevati mora zahteve vseh drugih veljavnih direktiv, zlasti direktiv Sveta 73/23/EGS3 in 89/336/EGS4.
Člen 3
Priglašeni organi, pristojni za izvajanje postopkov iz člena 9 Direktive 91/263/EGS, v zvezi s terminalsko opremo iz člena 1(1) te odločbe uporabijo ali zagotovijo uporabo usklajenega standarda iz člena 2(1) v enem letu po sprejetju te odločbe.
Člen 4
Ta odločba je naslovljena na države članice.
V Bruslju, 19. septembra 1997

Labels: 12
7
15